EkBass/fiwiki-20250220-pages-articles huggingface dataset:
Lintonin rautatieasema

Lintonin rautatieasema oli rautatieasema Stour Valley Railwayn varrella Lintonissa, Cambridgeshiressä. Se oli käytössä vuosina 1865–1967. Asema avattiin 1. kesäkuuta 1865. Stour Valley Railwayta ehdotettiin suljettavaksi vuoden 1963 Beechingin leikkauksissa. Lopullinen sulkemispäätös tehtiin vuonna 1965, joskin sulkeminen viivästyi paikallisneuvostojen harkitessa taloudellisen tuen myöntämistä, jotta liikenne jatkuisi. Kustannukset olisivat kuitenkin olleet liian suuret, ja niinpä liikenne linjalla lakkasi 6. maaliskuuta 1967. Lintonin asema suljettiin samana päivänä. Asemasta on jäljellä kaikki asemarakennukset sekä osa kummastakin laiturista. Varsinainen asemarakennus on toimistokäytössä, ja asemamestarin talossa toimii koulu. Laitureiden pohjoispää on purettu ja tilalle rakennettu toimistorakennus. == Lähteet == Luokka:Englannin lakkautetut rautatieliikennepaikat Luokka:Beechingin leikkauksissa suljetut rautatieasemat Luokka:Cambridgeshiren rautatieliikennepaikat
M/S Carolina Thordén

M/S Carolina Thordén oli suomalainen rahtimoottorilaiva, joka valmistui 1. maaliskuuta 1938 Crichton-Vulcanin Turun telakalta. Laivan omistaja oli Gustaf Thordén ja sen kotisatama Kulosaari. Laiva oli tarkoitettu Suomen ja Yhdysvaltain itärannikon väliseen liikenteeseen, ja siinä oli myös 12 matkustajahyttiä. Laivan sisaralukset olivat M/S Josefina Thordén,Josefina Thorden, Äänimeri M/S Mathilda Thordén, M/S Selma Thordén ja M/S Kristina Thordén.Äänimeri : Kuvia laivoista ja merenkulkijoista: Carolina Thordén Ruotsista New Yorkiin matkalla ollut Carolina Thordén pelasti joulukuussa 1940 Atlantilla peräsimensä menettäneen kreikkalaisen tankkilaivan Dionyssios Stathatosin miehistön 33 jäsentä. 26. maaliskuuta 1941 selluloosa- ja paperilastissa ollut Carolina Thordén oli matkalla Liinahamarin satamasta Yhdysvaltoihin, kun se joutui Färsaariin kuuluvan Tórshavnin edustalla kahden saksalaisen lentokoneen pommittamaksi ja syttyi tuleen. Yksi matkustaja sai surmansa, mutta laivan miehistö ja 33 matkustajaa saatiin evakuoitua. Kahdeksan laivalla ollutta suomalaismatkustajaa jatkoi matkaansa ruotsalaisella M/S Venezuelalla, joka tuli Tórshavniin korjattavaksi 11. huhtikuuta jouduttuaan saksalaiskoneiden pommittamaksi. 17. huhtikuuta 1941 saksalainen sukellusvene U-123 torpedoi Rio de Janeiroa kohti matkalla olleen Venezuelan, jolloin kaikki laivalla olleet 49 ihmistä saivat surmansa.Jorma Virtanen 31.8.2004 : Välirauhan ajan sankarivainajia muistetaan Färsaarilla Carolina Thordénin palanut hylky hinattiin huhtikuussa 1942 Färsaarilta Scapa Flown sotasatamaan ja upotettiin esteeksi Burray- ja South Ronaldsay -saarten väliseen salmeen. Hylky vietiin romutettavaksi vuonna 1948. Laivan pituus oli 118,36 metriä, leveys 15,66 metriä ja syväys 7,24 metriä. Laivan bruttovetoisuus oli 3 645 tonnia ja kuollut paino 6 000 tonnia. Laivan moottoriteho oli 4 000 hevosvoimaa. == Lähteet == == Aiheesta muualla == * M/S Carolina Thordén, Merimuseon kuvakokoelma (Suomen Museot online) * Suurin Suomessa rakennettu kauppalaiva "Carolina Thordén" laskettiin eilen vesille Turussa, Helsingin Sanomat, 17.10.1937, nro 280, s. 23, Kansalliskirjaston digitaaliset aineistot Luokka:Rahtilaivat Luokka:Laivaonnettomuudet
Zimbabwen naisten maahockeymaajoukkue

Zimbabwen naisten maahockeymaajoukkue edustaa Zimbabwea naisten maahockeyn maaotteluissa. Zimbabwen naismaajoukkue voitti nopeasti maan itsenäistymisen jälkeen olympiakultaa Moskovasta 1980.Olympics at Sports-Reference.com 1990-luvulla maajoukkue saavutti Afrikan-mestaruuskilpailuista mitalin jokaista väriä laskevalla trendillä. Vuoden 1998 pronssin jälkeen Zimbabwe osallistui Afrikan-mestaruuskilpailuihin seuraavan kerran vuonna 2015, jolloin se sijoittui viidenneksi.todor66.com == Sijoitukset == Kesäolympialaiset *1980 – kultaa AM-kilpailut *1990 – kultaa *1994 – hopeaa *1998 – pronssia *2015 – viides == Lähteet == * Zimbabwe Hockey Women's Hockey Results Olympics at Sports-Reference.com * Maahockeyn naisten Afrikan-mestaruuskilpailujen tulokset todor66.com === Viitteet === == Aiheesta muualla == * Zimbabwen naismaajoukkue Zimbabwen hockeyliitto Luokka:Maahockeymaajoukkueet Naisten maajoukkue
Kareem Campbell

Kareem Campbell (s. 14. marraskuuta 1974) on yhdysvaltalainen rullalautailija. Hän on tullut tunnetuksi "The Ghetto Bird" -tempun popularisoinnista. Hän on esiintynyt myös Tony Hawk's -videopelisarjassa. Campbell on kotoisin New Yorkin Harlemista. ==Lähteet== Luokka:Yhdysvaltalaiset rullalautailijat Luokka:Vuonna 1974 syntyneet Luokka:Elävät henkilöt
Alexandra Albu

Alexandra Albu (s. 14. heinäkuuta 1990 Vulcănești, Moldova) on Venäjää edustava moldovalainen vapaaottelija, sekä entinen karateka ja kehonrakentaja. Hän on otellut UFC:ssä vuodesta 2013 lähtien. ==Alkuvuodet== Albu aloitti kamppailulajien harrastamisen Goshin Jutsu Karatella, jossa hän kilpaili muun muassa EM-kilpailuissa. Albu saavutti menestystä myös kotimaassaan Moldovassa ja Ukrainassa, kunnes päätti muuttaa 19-vuotiaana Venäjälle opiskelujen myötä. Venäjällä Albu voitti IJKA Venäjän karatemestaruuskilpailun kahdesti. Hän on kilpaillut myös menestyksekkäästi crossfitin parissa Venäjällä ja voittanut Moskovan voimanostocupin.Alexandra Albu, UFC Mystery Girl awakeningfighters.com Viitattu 30.7.2017 ==Ura== Albu aloitti vapaaottelun Thaimaassa Andrei Tsarkovin valmennettavana. Albu otteli uransa neljä ensimmäistä ottelua Thaimaassa tilastolla 4–0UFC signs Russian female fighter Alexandra Albu mixedmartialarts.com 17.9.2013 Viitattu 30.7.2017 . Otteluiden todellisuutta on epäilty. Hän voitti kesäkuussa 2013 Venäjällä Lyubov Demidovan tyrmäyksellä ensimmäisessä erässä.Aleksandra Albu vs. Lyubov Demidova tapology.com Viitattu 30.7.2017 ===UFC=== Albu siirtyi ottelemaan UFC:hen 2013 ja hänen oli tarkoitus otella kääpiösarjassa Julie Kedzieta vastaan joulukuussa 2013, mutta joutui jättämään kamppailun väliin loukkaantumisen vuoksi.Aleksandra Albu Injured, Julie Kedzie Awaits New UFC Fight Night 33 Opponent sports.yahoo.com 5.11.2013 Viitattu 30.7.2017 11\. huhtikuuta 2015 Albu teki ensiesiintymisensä UFC:ssä korsisarjassa. Hän voitti Izabela Badurekin toisessa erässä giljotiinikuristuksella. Albu palasi takaisin ottelemaan yli kahden vuoden tauon jälkeen keskityttyään sitä ennen viemään immateriaalioikeusopintonsa loppuun Venäjällä. Albu kohtasi Kailin Curranin heinäkuussa 2017 UFC 214 -tapahtumassa. Hän voitti kamppailun tuomariäänin (29–28, 29–28, 29–28). ==Lähteet== Luokka:Moldovalaiset karatekat Luokka:Venäläiset vapaaottelijat Luokka:Kehonrakentajat Luokka:Vuonna 1990 syntyneet Luokka:Elävät henkilöt
Spectravideo SV-328

Spectravideo SV-328 on Spectravideon valmistama mikrotietokone, jota käytettiin mallina MSX-yhteensopivien standardille. Laite itse ei ollut vielä MSX-yhteensopiva, esimerkiksi ROM-moduulit eivät olleet sopivia. Laitetta edelsi SV-318 ja sitä seurasi MSX-yhteensopiva SVI-728. Koneeseen oli saatavilla laajennusyksikkö, johon pystyi liittämään lisälaitekortteja. == Lähteet == Luokka:MSX Luokka:Vuoden 1983 tietokoneet
Pentti Kesseli

Pentti Kaarlo Kesseli (14. marraskuuta 1942 Mikkeli – 2. heinäkuuta 2017 Helsinki)Kuolinilmoitus, Helsingin Sanomat 30.7.2017 s. C 15 oli suomalainen ammattiyhdistysaktiivi. Hän toimi Rautatieläisten Liiton puheenjohtajana 16 vuotta vuodesta 1985 vuoteen 2001 asti, jolloin hän jäi ennenaikaiselle eläkkeelle.Lunden johtamaan Rautatieläisten liittoaRautatieläisten Kesseli jää ennenaikaiselle eläkkeelle. SAK 15.3.2001 == Lähteet == Luokka:Suomalaiset ammattiyhdistysjohtajat Luokka:Vuonna 1942 syntyneet Luokka:Vuonna 2017 kuolleet
Akvitanianhauki

Akvitanianhauki (Esox aquitanicus) on haukien heimon kalalaji, joka kuvattiin tieteellisesti vuonna 2014. Sitä tavataan Ranskan lounaisosien vesistöissä, ja hauesta sen erottaa erityisesti lyhyemmän kuononsa perusteella. == Kuvaus == Akvitanianhauki on muiden haukien tapaan solakka ja pitkänomainen petokala.Denys et al., s. 529. Sen erottaa hauesta (E. lucius) ja italianhauesta (E. cisalpinus) lyhyemmästä kuonosta.Denys et al., s. 530. Akvitanianhauen kylkien väritys on harmaasta keltavihreään. Niissä on 16–30 vaaleaa, vinoa pystyjuovaa, jotka erottuvat nuorilla yksilöillä selvästi. Suurimmilla yksilöillä juovat ovat useimmiten muuttuneet epäsäännöllisiksi täpliksi. Evien väri vaihtelee keltaisesta oranssiin.Denys et al., s. 531. Kala kasvaa toista metriä pitkäksi. == Levinneisyysalue == Akvitanianhaukea tavataan Ranskassa Atlanttiin laskevissa vesistöissä. Sitä on löydetty Charenten, Dordognen, Eyren ja Adourin vesistöistä. Sitä on todennäköisesti myös Garonnen ja mahdollisesti myös Sèvre niortaisen ja Loiren vesistöissä. Mouriscotjärvi on eteläisin paikka, jossa lajia on nähty. == Luokitus == Ranskalainen tutkijaryhmä kuvasi E. aquitanicus -lajin ensi kertaa tieteellisesti vuonna 2014. Ranskan päävesistöistä 1800-luvulla ja 2000-luvulla otettujen näytteiden morfologisten ja DNA-tuntomerkkien perusteella he erottivat kolme haukilajia, hauen, siitä hiljattain erotetun Esox cisalpinus -lajin (italianhauki) ja kolmannen, aiemmin tuntemattoman lajin. Akvitanianhauki voi risteytyä tavallisen hauen kanssa lajien esiintyessä yhdessä. Lajinimi viittaa Ranskan Akvitanian alueeseen. == Lähteet == * === Viitteet === Luokka:Hauet
Atsobentseeni

Atsobentseeni (C12H10N2) on aromaattisiin atsoyhdisteisiin kuuluva orgaaninen yhdiste. Yhdistettä voidaan käyttää muun muassa väriaineiden valmistukseen sekä akarisidinä. ==Ominaisuudet== Huoneenlämpötilassa atsobentseeni on keltaisia tai punaoransseja kiteitä. Yhdiste on veteen liukenematonta ja liukenee orgaanisiin liuottimiin, esimerkiksi etanoliin, dietyylieetteriin ja etikkahappoon. Atsoyhdisteille tyypillisesti atsobentseenillä esiintyy cis- trans-isomeriaa. Isomeereista trans-isomeeri on stabiilimpi ja siten vallitseva muoto. Trans-atsobentseeni isomeroituu cis-isomeerikseen, kun sitä säteilytetään ultraviolettivalolla. Cis-atsobentseeni isomeroituu trans- isomeeriksi lämmityksen tai ultraviolettivalosäteilytyksen vaikutuksesta. Aine voidaan pelkistää hydratsobentseeniksi tai aniliiniksi.Franz Müller, Hans Peter Streibert & Saleem Farooq: Acaricides, Ullmann's Encyclopedia of Industrial Chemistry, John Wiley & Sons, New York, 2009. Viitattu 30.7.2017 Atsobentseeni on myrkyllistä ja on myrkyllisyydeltään verrattavissa nitrobentseeniin. Yhdiste ärsyttää silmiä, ihoa ja hengitysteitä. Atsobentseeni saattaa olla karsinogeenista. ==Valmistus ja käyttö== Ensimmäisen kerran atsobentseeniä valmisti Eilhard Mitscherlich vuonna 1834 pelkistämällä nitrobentseeniä emäksisissä olosuhteissa. Nykyäänkin valmistus perustuu nitrobentseenin pelkistykseen joko raudan avulla happamissa olosuhteissa tai yleisemmin emäksisissä olosuhteissa sinkin tai natriumstanniitin avulla tai elektrolyyttisesti. Atsobentseeniä voidaan käyttää muun muassa väriaineiden, hyönteismyrkkyjen ja vulkanoinninkiihdyttimien valmistamiseen. Yhdistettä voidaan myös käyttää kasvihuoneissa punkkien hävittämiseen ja erityisen tehokas se on punkkien munia vastaan. ==Lähteet== Luokka:Aromaattiset yhdisteet
Farida Osman

Farida Hisham Osman (s. 18. tammikuuta 1995 Indianapolis) on egyptiläinen uimari. Uinnin pitkän radan maailmanmestaruuskilpailuihin Osman osallistui ensimmäisen kerran vuonna 2009 Roomassa. Vuoden 2013 MM-uinneissa Barcelonassa Osman selviytyi ensimmäistä kertaa arvokisojen finaaliin, kun hän ui 50 metrin perhosuinnissa seitsemänneksi. Hän toisti finaalipaikkansa samalla matkalla seuraavissa vuoden 2015 MM-uinneissa Kazanissa uimalla viidenneksi. Osman voitti vuoden 2017 uinnin maailmanmestaruuskilpailuissa Egyptin kaikkien aikojen ensimmäisen uinnin maailmanmestaruusmitalin, kun hän sijoittui pronssille 50 metrin perhosuinnissa ajalla 25,39 s. Gwangjun MM-kilpailuissa 2019 hän saavutti samassa lajissa jälleen pronssia ajalla 25,47. Osman sijoittui Budapestin MM-kilpailuissa 2022 neljänneksi 50 metrin perhosuinnissa ja seitsemänneksi 100 metrin perhosuinnissa. Myös Fukuokan MM-kilpailuissa 2023 hän oli neljäs 50 metrin perhosuinnissa. Dohassa 2024 hän saavutti samassa lajissa pronssia ajalla 25,67. Lontoon olympialaisissa 2012 Osman osallistui 50 metrin vapaauintiin, mutta ei päässyt jatkoon alkueristä jääden 41:nneksi. Rion olympialaisissa 2016 hän jäi 50 metrin vapaauinnissa alkueriin, mutta selviytyi 100 metrin perhosuinnissa välieriin ollen niissä 12:s. Tokion olympialaisissa 2021 hän jäi kaikissa kolmessa lajissaan alkueriin. Lyhyen radan MM-kilpailuissa Osman ui vuonna 2010 Dubaissa jääden kuitenkin kaikilla matkoilla alkueriin. Abu Dhabissa 2021 hän oli 100 metrin perhosuinnissa kahdeksas. Vuonna 2011 Limassa Osman voitti 50 metrin perhosuinnissa nuorten maailmanmestaruuden. Osman voitti Välimeren kilpailuissa Mersinissä 2013 kultaa 50 metrin perhosuinnissa. Tarragonassa 2018 hän saavutti kultaa 50 metrin vapaauinnissa ajalla 24,83 ja 50 metrin perhosuinnissa ajalla 25,48 sekä hopeaa 100 metrin perhosuinnissa. Osman on saavuttunut Afrikan kisoissa 50 metrin vapaauinnissa kultaa 2015 ja 2024 sekä hopeaa 2019, 100 metrin vapaauinnissa kultaa 2015 sekä hopeaa 2019 ja 2024, 50 metrin perhosuinnissa kultaa 2011, 2015, 2019 ja 2024, 100 metrin perhosuinnissa kultaa 2015, 2019 ja 2024, 4 × 100 metrin vapaauintiviestissä kultaa 2024 ja hopeaa 2019, 4 × 100 metrin sekauintiviestissä hopeaa 2019 ja 2024, sekajoukkueiden 4 × 100 metrin vapaauintiviestissä hopeaa 2019 ja 2024 sekä sekajoukkueiden 4 × 100 metrin sekauintiviestissä hopeaa 2019 ja 2024. Uinnin Afrikan-mestaruuskilpailuissa Osman on saavuttanut 50 metrin vapaauinnissa kultaa 2018 ja hopeaa 2010, 100 metrin vapaauinnissa hopeaa 2018, 50 metrin perhosuinnissa kultaa 2010 ja 2018, 100 metrin perhosuinnissa kultaa 2018 ja pronssia 2010, 50 metrin selkäuinnissa pronssia 2010, 4 × 100 metrin vapaauintiviestissä hopeaa 2010 ja 2018, 4 × 100 metrin sekauintiviestissä hopeaa 2018 ja pronssia 2010, sekajoukkueiden 4 × 100 metrin vapaauintiviestissä kultaa 2018 sekä sekajoukkueiden 4 × 100 metrin sekauintiviestissä hopeaa 2018. Osmanilla on Afrikan ennätykset 50 metrin ja 100 metrin perhosuinneissa. == Lähteet == Luokka:Egyptiläiset uimarit Luokka:Vuonna 1995 syntyneet Luokka:Elävät henkilöt
Punitive damages

Punitive damages (rangaistusluonteiset tai punitatiiviset vahigonkorvaukset) tarkoittaa common law -oikeusjärjestelmässä sellaista korvausta, jonka vahingonkärsijä saa tosiasiallisesti aiheutuneen vahingon määrän lisäksi. Vahingonaiheuttaja on siis korvausvastuullinen aiheuttamastaan todellisesta vahingosta, jonka lisäksi hän voi joutua maksamaan vahinkoa kärsineelle rangaistuksenluonteisen korvauksen, joka ei ole riippuvainen todellisen vahingon määrästä. Common law -oikeusjärjestelmässä vahingonkorvaukset jaetaan varsinaisiin/korvaaviin vahingonkorvauksiin (compensatory damages) ja rangaistusluonteisiin vahingonkorvauksiin (punitive damages). Rangaistusluonteisten vahingonkorvausten tarkoitus on rangaista vahingonaiheuttajaa tämän toiminnasta ja estää teon toistaminen. Suo­mes­sa ei ole sa­man­lais­ta ran­gais­tus­luon­teis­ta va­hin­gon­kor­vaus­jär­jes­tel­mää kuin Yh­dys­val­lois­sa. Suo­mes­sa va­hin­gon­kor­vauk­sen tar­koi­tuk­se­na on saat­taa va­hin­gon kär­si­nyt ta­lou­del­l­isesti sii­hen ase­maan kuin va­hin­koa ei olisi lain­kaan ta­pah­tu­nut eikä va­hin­gon­kor­vauk­sel­la ole tar­koi­tus pääs­tä hyö­ty­mään. == Oikeuskäytäntöä == Yhdysvaltain korkein oikeus käsitteli rangaistusluonteisten korvausten määrää BMW of North America, Inc. v. Gore -ratkaisussa vuonna 1996. Tapauksessa uutena myyty BMW oli maalattu uudelleen, eikä tästä kerrottu ostajalle. Alabamalainen valamiehistö tuomitsi BMW:n maksamaan 4000 dollaria varsinaisen vahingon osalta (auton hinnanalennus) ja neljä miljoonaa dollaria rangaistusluonteisia korvauksia. Myöhemmin Alabaman osavaltion korkein oikeus kohtuullisti korvaussumman kahteen miljoonaan. Tapaus eteni liittovaltion korkeimpaan oikeuteen, joka piti korvausta kohtuuttoman suurena ja palautti asian osavaltioon uudelleen käsiteltäväksi antamatta kuitenkaan konkreettisia ohjeita siitä, miten rangaistuskorvaukset oli laskettava jatkossa. Korvausten suuruudesta sanottiin, että niitä oli verrattava vastaajan käytöksen moitittavuuteen, kantajalle aiheutettuun haittaan ja muiden mahdollisten rangaistusten eroon. == Lähteet == Luokka:Yhdysvaltain laki
Abadi Hadis

Abadi Hadis (6. marraskuuta 1997 – 4. helmikuuta 2020) oli etiopialainen kestävyysjuoksija. Hän oli pituudeltaan 170 cm. Hadis voitti 10 000 metrin juoksun Etiopian-mestaruuden 2016. Rio de Janeiron olympialaisissa hän sijoittui samalla matkalla 15:nneksi. Hän saavutti Kampalan maastojuoksun MM- kilpailuissa 2017 pronssia henkilökohtaisessa kilpailussa ja kultaa joukkuekilpailussa. Lontoon MM-kilpailuissa 2017 hän oli 10 000 metrillä seitsemäs ja Rabatin Afrikan kisoissa 2019 samalla matkalla seitsemäs. Dohan MM-kilpailuissa 2019 hän karsiutui 5 000 metrin alkuerissä. ==Tulokset== Vuosi Tapahtuma Paikkakunta Kisa Sijoitus Aika 2016 Olympialaiset Rio de Janeiro 10 000 metrin juoksu 15. sija 27:36,34 2017 Maastojuoksun maailmanmestaruuskilpailut Kampala Miesten 10 km juoksu Pronssia 28:43 2017 Yleisurheilun maailmanmestaruuskilpailut Lontoo 10 000 metrin juoksu 7. sija 26:59,19 2019 Afrikan-mestaruuskilpailut Rabat 10 000 metrin juoksu 7. sija 28:27,38 2019 Yleisurheilun maailmanmestaruuskilpailut Doha 5000 metrin juoksu karsiutui 13:42,89 == Henkilökohtaiset ennätykset == === Ulkoradat === *Maailmassa on vain viisi miestä juossut 5 000 m alle 13 minuutin, 10 000 m alle 27 minuutin ja puolimaratonin alle 59 minuutin. Hadis on yksi näistä viidestä. Matka Aika Paikka Päivä 3 000 m 7.39,10 Ostrava 13. kesäkuuta 2018 5 000 m 12.56,27 Bryssel 31. elokuuta 2018 10 000 m 26.56,46 Hengelo 17. heinäkuuta 2019 Puolimaraton 58.44 Valencia 28. lokakuuta 2018 == Lähteet == Luokka:Etiopialaiset kestävyysjuoksijat Luokka:Etiopialaiset maastojuoksijat Luokka:Vuonna 1997 syntyneet Luokka:Vuonna 2020 kuolleet
Jemal Yimer

Jemal Yimer (s. 11. syyskuuta 1996) on etiopialainen kestävyysjuoksija. Yimer sijoittui Afrikan-mestaruuskilpailuissa Durbanissa 2016 neljänneksi 10 000 metrin juoksussa. Hän sijoittui Kampalan maastojuoksun MM-kilpailuissa 2017 neljänneksi henkilökohtaisessa kilpailussa ja voitti kultaa joukkuekilpailussa. Lontoon MM-kilpailuissa 2017 hän sijoittui 10 000 metrillä viidenneksi. Yímer sijoittui puolimaratonin MM-kilpailuissa Valenciassa 2018 neljänneksi ja voitti kultaa joukkuekilpailussa. Hän voitti samana vuonna 10 000 metrin Afrikan-mestaruuden Asabassa ajalla 29.08,01. == Henkilökohtaiset ennätykset == === Ulkoradat === Matka Aika Paikka Päivä 10 000 m 26.56,11 Lontoo 4. elokuuta 2017 == Lähteet == Luokka:Etiopialaiset kestävyysjuoksijat Luokka:Etiopialaiset maastojuoksijat Luokka:Vuonna 1996 syntyneet Luokka:Elävät henkilöt
Arnold Schwarzeneggerin filmografia

Tämä on luettelo Arnold Schwarzeneggerin filmografiasta. Elokuvat Elokuvat Elokuvat Elokuvat Vuosi Elokuva Rooli 1970 Hercules New Yorkissa Herkules 1976 Pitkät jäähyväiset ilveilijä 1976 Loputon treeni Joe Santo 1976 Arnold on rautaa oma itsensä 1979 Kaktus-Jack kohtelias muukalainen 1979 Scavenger Hunt Lars 1980 The Jayne Mansfield Story Mickey Hargitay 1982 Conan – barbaari Conan Kimmerialainen 1984 Conan hävittäjä Conan Kimmerialainen 1984 Terminator – tuhoaja Cyberdyne Systems Model T-101 1985 Red Sonja Kalidor 1985 Commando John Matrix 1986 Raaka keikka Mark Kaminsky 1987 Predator – saalistaja majuri Alan ”Dutch” Schaeffer 1987 Juokse tai kuole Ben Richards 1988 Punainen vaara Ivan Danko 1988 Identtiset kaksoset Julius Benedict 1990 Total Recall – Unohda tai kuole Douglas Quaid 1990 Lastentarhan kyttä John Kimble 1991 Terminator 2 – Tuomion päivä Cyberdyne Systems Model T-101 1992 Joulu Connecticutissa mies (myös ohjasi elokuvan) 1993 Last Action Hero Jack Slater 1994 Tosi valheita Harry Tasker 1994 Beretta’s Island cameo 1994 Junior Alex Hesse 1996 Eraser – suojelija John Kruger 1996 Isäni on turbomies Howard Langston 1997 Batman & Robin Victor Fries/Mr. Freeze 1999 End of Days Jericho Cane 2000 6. päivä Adam Gibson 2001 Eläintohtori 2 Susi (äänirooli, ei lopputeksteissä) 2002 Sivulliset uhrit Gordy Brewer 2003 Terminator 3: Koneiden kapina Cyberdyne Systems Model T-101 2003 Pako viidakkoon Ber Patron (cameo) 2004 Maailman ympäri 80 päivässä prinssi Hapi 2009 Terminator – Pelastus Cyberdyne Systems Model T-101(cameo) 2010 The Expendables Trench Mauser (cameo) 2012 The Expendables 2 Trench Mauser (cameo) 2013 The Last Stand seriffi Ray Owens 2013 Escape Plan Swan Rottmayer 2014 Sabotage John ”Breacher” Wharton 2014 The Expendables 3 Trench Mauser 2014 Maggie Wade 2015 Terminator Genisys ”Pops” (Terminator T-800) 2017 Aftermath Roman Melnyk 2017 Killing Gunther Robert ”Gunther” Bendik 2019 Terminator: Dark Fate T-800 / Carl 2024 Kung Fury 2 presidentti == Lähteet == Schwarzenegger, Arnold filmografia
Leonard Kiplimo Barsoton

Leonard Kiplimo Barsoton (s. 21. lokakuuta 1994) on kenialainen kestävyysjuoksija, maastojuoksun MM-mitalisti Viitattu 30.7.2017 . Hän on pituudeltaan 166 cm. Barsoton saavutti Bydgoszczin maastojuoksun MM- kilpailujen 2013 nuorten sarjassa hopeaa sekä henkilökohtaisessa kilpailussa että joukkuekilpailussa. Hän voitti maastojuoksun Afrikan-mestaruuden henkilökohtaisessa kilpailussa ja joukkuekilpailussa Kampalassa 2014. Hän sijoittui Guiyangin maastojuoksun MM-kilpailuissa 2015 henkilökohtaisessa kilpailussa viidenneksi ja sai hopeaa joukkuekilpailussa. Barsoton saavutti Brazzavilen Afrikan kisoissa 2015 hopeaa 10 000 metrin juoksussa ajalla 27.27,55. Hän voitti maastojuoksun Kenian-mestaruuden 2017. Saman vuoden maastojuoksun MM-kilpailuissa Kampalassa hän sai hopeaa sekä henkilökohtaisessa kilpailussa että joukkuekilpailussa. Barsoton sijoittui puolimaratonin MM-kilpailuissa 2018 Valenciassa 12:nneksi ja saavutti hopeaa joukkuekilpailussa. Vuoden 2020 puolimaratonin MM-kilpailuissa Gdyniassa hän sijoittui kuudenneksi ja saavutti joukkuekilpailussa kultaa. == Henkilökohtaiset ennätykset == === Ulkoradat === Matka Aika Paikka Päivä 1 500 m 3.47,95 Kumagaya 21. toukokuuta 2016 3 000 m 7.52,33 Eugene 27. toukokuuta 2017 5 000 m 13.16,25 Hiroshima 18. huhtikuuta 2015 10 000 m 27.20,74 Yamaguchi 10. lokakuuta 2014 10 km 27.42 San Juan 28. helmikuuta 2016 Puolimaraton 59.09 Valencia 27. lokakuuta 2019 == Lähteet == Luokka:Kenialaiset kestävyysjuoksijat Luokka:Kenialaiset maastojuoksijat Luokka:Vuonna 1994 syntyneet Luokka:Elävät henkilöt
Abdelmalik Lahoulou

__NOTOC__ Abdelmalik Lahoulou (s. 7. toukokuuta 1992) on algerialainen aitajuoksija, joka kilpailee 400 metrin aidoissa. Lahouloun ennätys 400 metrin aidoissa on 48,39 s, joka syntyi Dohan MM-kilpailujen välierissä 28. syyskuuta 2019. Vuoden 2014 Afrikan-mestaruuskilpailuissa Lahoulou ei päässyt 400 metrin aidoissa finaaliin, mutta oli seuraavana vuonna MM-kilpailuissa 2015 Pekingissä jo välierissä. Vuonna 2015 hän oli lisäksi Afrikan kisoissa mestari ja kolmas 4 × 400 metrin viestissä sekä toinen Universiadeissa Gwangjussa. Rion olympialaisissa 2016 Lahoulou juoksi alkuerissä oman ja Algerian ennätyksen 48,62 s, jolla eteni välieriin. Välierissä hän sijoittui eränsä neljänneksi, mutta ei päässyt loppukilpailuun. Myös Lontoon MM-kilpailuissa 2017 hän karsiutui välierissä. Saman vuoden Taipein universiadeissa hän oli kolmas. Lahoulou saavutti Tarragonan Välimeren kilpailuissa 2018 pronssia 4 × 400 metrin viestissä ja sijoittui neljänneksi 400 metrin aitajuoksussa. Hän voitti samana vuonna 400 metrin aitojen Afrikan-mestaruuden Asabassa Algerian ennätysajalla 48,47. Seuraavana vuonna hän voitti aitajuoksussa kultaa Rabatin Afrikan kisoissa ajalla 49,08. Hän juoksi Dohan MM-kilpailujen välierissä Algerian ennätyksen 48,39. Loppukilpailussa hän sijoittui kahdeksanneksi. Vuodelle 2021 siirretyissä Tokion olympialaisissa hän karsiutui välierissä. Vuonna 2022 hän saavutti Afrikan-mestaruuskilpailuissa hopeaa 400 metrin aitajuoksussa sekä Välimeren kilpailuissa kultaa 4 × 400 metrin viestissä ja pronssia 400 metrin aitajuoksussa. Eugenen MM-kilpailuissa hän karsiutui 400 metrin aitajuoksun välierissä. Budapestin MM-kilpailuissa 2023 hän keskeytti 400 metrin aitojen alkueräjuoksun. Vuonna 2024 hän sijoittui Accran Afrikan kisoissa kuudenneksi ja sai pronssia Doualan Afrikan-mestaruuskilpailuissa ajalla 49,36. Lahoulou osallistui 400 metrin aitajuoksussa alle 18-vuotiaiden MM-kilpailuihin 2009 ja alle 20-vuotiaiden MM-kilpailuihin 2010, mutta jäi kummassakin kilpailussa alkueriin. Vuoden 2011 alle 20-vuotiaiden Afrikan- mestaruuskilpailuissa Lahoulou voitti kultaa. Algerian mestaruuden 400 metrin aidoissa Lahoulou on voittanut vuosina 2013–2019 ja 2022. == Henkilökohtaiset ennätykset == === Ulkoradoilla === Laji Aika Paikka Päivä 400 m aidat 48,39 NR Doha 28.9.2019 Lähde == Lähteet == == Aiheesta muualla == * * Luokka:Algerialaiset 400 metrin aitajuoksijat Luokka:Vuonna 1992 syntyneet Luokka:Elävät henkilöt
Mini World

__NOTOC__ Mini World on ranskalaisen laulaja Indilan ensimmäinen albumi. Se julkaistiin lokakuussa 2014. == Kappaleet == # # # # # # # # # # === Deluxe version bonuskappaleet === # * # # === Rajoitetun painoksen bonuskappaleet === # * # # # # === Rajoitetun painoksen DVD === # "Dernière danse" (W9 Home Concert) # "Love Story" (W9 Home Concert) # "S.O.S." (W9 Home Concert) # "Tourner Dans Le Vide" (W9 Home Concert) # "Run Run" (W9 Home Concert) # "Dernière danse" (Orchestral Version à cordes) # "Dernière danse" (Video) # "Tourner dans le vide" (Video) # "S.O.S." (Video) # "Mini World" (Trailer) == Lähteet == Luokka:Vuoden 2014 esikoisalbumit Luokka:Ranskalaiset albumit
S kem ty?

S kem ty () on venäläisen heavy metal -yhtye Arijan 2. albumi, joka julkaistiin vuonna 1986. == Kappaleet == # # # # # # # # == Kokoonpano == * Valeri Kipelov – laulu * Vladimir Holstinin – kitara * Aleksei Bolšakov - soolokitara * Alik Granovskii – soolokitara * Kirill Pokrovskii – koskettimet * Sergei Popov – kitara * Igor Molčanov – rummut == Lähteet == Luokka:Arijan albumit Luokka:Vuoden 1986 albumit
Sladkata strana na netšata

Sladkata strana na netšata () on bulgarialaisen pop-folk -laulaja Gerganan neljäs studioalbumi. Se julkaistiin vuonna 2007. == Kappaleet == # Una pasion # Lyatna notš # Karma # Stud i tišina # Lyubov i salzi]] # Sladkata strana na netšata # Neja vmesto men # Sledvai me Следвай ме # Mrazya te, zatšoto te običam # V tozi grad Luokka:Bulgarialaiset popalbumit Luokka:Bulgarialaiset folkalbumit Luokka:Vuoden 2007 albumit
Raunaq

Raunaq on intialaisen säveltäjä A. R. Rahman studioalbumi. Se julkaistiin vuonna 2014. == Kappaleet == Luokka:Vuoden 2014 albumit Luokka:A. R. Rahmanin albumit
Hydrograd

__NOTOC__ Hydrograd on yhdysvaltalaisen rockyhtye Stone Sourin kuudes studioalbumi, joka julkaistiin 30. kesäkuuta 2017. Albumi on enemmän rock and roll- tyyppinen verrattuna yhteen aiempiin albumeihin ja siinä havaittavissa "groovimpaa" soundia. 18 kappaletta nauhoitettiin, joista 15 päätyi albumille.Blabbermouth == Kappaleet == == Kokoonpano == *Corey Taylor – laulu, kitara, koskettimet *Josh Rand – kitara *Roy Mayorga – rummut, perkussiot *Christian Martucci – kitara, taustalaulu *Johny Chow – bassokitara, taustalaulu == Arvostelut == * Allmusic: Allmusic review * Kaaoszine: Seinille hyppimistä Stone Sourin malliin – arviossa Hydrograd Viitattu 5.1.2023. * Metacritic: 73/100Metacritic: Reviews for Hydrograd by Stone Sour * Soundi: Liika on aina liikaa – Stone Sourin Hydrograd on pitkä ja epätasainen uutuus Viitattu 5.1.2023. == Lähteet == Luokka:Stone Sourin albumit Luokka:Vuoden 2017 albumit
Pörri Orava

Shīton Dōbutsuki Risu no Banā (, ) on Nippon Animationin tuottama animesarja vuodelta 1979. Sarja perustuu Ernest Thompson Setonin novelliin Viirihäntä: kertomus harmaasta oravasta (Bannertail: The Story of A Grey Squirrel) vuodelta 1922. Suomessa sarjaa on esitettänyt Yleisradio 1990-luvun alussa nimellä Oravan seikkailut, sekä Juniori Pörri Orava -nimisenä uudelleen dubbattuna vuonna 2009. Yleisradion äänet hoiti Inkeri Wallenius. ==Äänirooleissa== ===Suomenkieliset (MTV Oy)=== * Tuotanto: Dubberman Finland Oy Lopputekstit https://imgur.com/a/ysK0OlQ == Lähteet == == Aiheesta muualla == * Anime News Network: Bannertail: The Story of Gray Squirrel (TV) Luokka:Animesarjat Luokka:Kirjoihin perustuvat televisiosarjat Luokka:Komedia- anime ja -manga Luokka:Seikkailuanime ja -manga Luokka:1970-luvun anime ja manga
Marcq-en-Barœul

thumb|Saint Vincent -kirkko Marcq-en-Barœulissä. Marcq-en-Barœul [maʁk.ɑ̃.ba'ʁœl] on Ranskan kunta Hauts-de-Francen alueella Nordin departementissa. Asukasluku vuonna 2014 oli 39 291\. Marcq-en-Barœul kuuluu departementissaan Lille-2-kantoniin Lillen arrondissementissa. Kunta kuuluu Lillen metropolivyöhykkeeseen. Marcq-en-Barœulin kautta kulkee Grand Boulevardiksi kutsuttu 15-kilometrinen, Y:n muotoinen tie, joka yhdistää Lillen, Roubaix’n ja Tourcoingin kaupungit. ==Lähteet== ==Aiheesta muualla== Luokka: Nordin kunnat
Bron

Bron [bʁɔ̃] on Ranskan kunta ja Lyonin esikaupunki Auvergne-Rhône-Alpesin alueella Rhônen departementissa. Asukasluku vuonna 2014 oli 39 283\. Bron on Lyonin kaupungin itäinen rajanaapuri. Matkaa Lyonin keskustaan on kymmenkunta kilometriä, ja sinne pääsee metrolla, raitiovaunulla ja busseilla. Lentoasema Aéroport de Lyon-Bron ei nimestään huolimatta sijaitse Bronissa, vaan naapurikuntien Chassieu ja Saint-Priest alueilla. ==Aiheesta muualla== Luokka: Rhônen kunnat
Ghana (Commonwealth realm)

Ghana oli Commonwealth realmina 6. maaliskuuta 1957 – 1. heinäkuuta 1960 välisenä aikana ennen kuin valtiosta tuli nykyinen Ghanan tasavalta. Ghana oli ensimmäinen länsiafrikkalainen valtio, jolle myönnettiin itsenäisyys. ==Hallinto== Britannian valta päättyi vuonna 1957, kun Ghana Independence Act 1957 muutti Brittiläisen Kultarannikon siirtomaan itsenäiseksi Ghanan Commonwealth realmiksi. Britannian monarkki, joka oli tuolloin Elisabet II, pysyi maan valtionpäämiehenä. Valtionpäämiestä Ghanassa edusti kenraalikuvernööri. Ghanan ollessa Commonwealth realmina seuraavat kenraalikuvernöörit edustivat valtionpäämiestä Ghanassa: # Charles Noble Arden-Clarke (6. maaliskuuta – 24. kesäkuuta 1957) # William Hare, Listowelin viidennes kreivi (24. kesäkuuta 1957 – 1. heinäkuuta 1960) Kansanäänestys pidettiin 27. huhtikuuta 1960, jolloin 88,47 prosenttia ghanalaisista äänesti tasavallan puolesta kun taas 11,53 prosenttia äänesti sitä vastaan. Maa julistettiin tasavallaksi ja monarkia lakkautettiin 1. heinäkuuta 1960. ==Commonwealth realmista Ghanan tasavallaksi== Kwame Nkrumah oli toiminut valtion pääministerinä sekä hallituksen päämiehenä. Kun monarkia lakkautettiin, Ghanassa järjestettiin presidentinvaalit jotka Nkrumah voitti, tehden hänestä Ghanan ensimmäisen presidentin. ==Lähteet== Luokka:Afrikan entiset monarkiat Luokka:Entiset Commonwealth realm -valtiot Luokka:Ghanan historia
Johan Eurén

Johan Eurén (s. 18. toukokuuta 1985) on ruotsalainen painija, jonka merkittävin saavutus on pronssi vuoden 2012 kesäolympialaisissa kreikkalais- roomalaisen painin 120 kg sarjassa. Eurén aloitti painin seitsemänvuotiaana Örgryte IS:n riveissä ja hän on edustanut kasvattiseuraansa aina tähän päivään saakka. Häntä valmentaa Frank Steen, Tobias Morsing ja Kenneth Aastedt. Eurén on 192 cm pitkä ja hän asuu Partillessa ja työskentelee painin ohessa LVI- asentajana. ==Lähteet== Luokka:Ruotsalaiset kreikkalais-roomalaisen tyylin painijat‎ Luokka:Ruotsalaiset olympiamitalistit Luokka:Vuonna 1985 syntyneet Luokka:Elävät henkilöt
Mariute

Mariute on vuonna 1918 valmistunut italialainen mykkäelokuva. Komediaa ja draamaa yhdistelevän elokuvan on ohjannut Eduardo Bencivenga. Sen kahta pääosaa esittää Francesca Bertini. ==Juoni== Kuuluisa näyttelijä Francesca Bertini herää myöhään ja saapuu lopulta elokuvastudiolle, jossa häntä on odoteltu jo tuntikausia. Kuvaustauolla armeijasta lomalle saapunut sotilas kertoo vihollisen julmuuksista miehitetyllä alueella. Yöllä Bertini näkee unta, jossa hän on friulilainen talonpoikaisnainen Mariute. Vihollisen sotilaat raiskaavat Mariuten ja hänen appensa kostaa teon. Seuraavana aamuna diivanelkeistään luopunut Bertini saapuu töihin lähes ajoissa valmiina palvelemaan isänmaata. ==Näyttelijät== ==Tuotanto ja teemat== Roomalaisen Caesar Filmin sivutoiminimen Bertini Filmin tuottama Mariute oli osa ensimmäisen maailmansodan propagandaa. Sen tilaaja oli valtiollinen Kansallinen vakuutusinstituutti. Alkuperäisen version lopussa Francesca Bertini kääntyi suoraan katsojien puoleen kehottaen ostamaan instituutin sotaobligaatioita. Elokuvan ensimmäinen osa, jossa Bertini esittää itseään, on ironinen kuvaus oikukkaan näyttelijädiivan arkielämästä. Elokuvastudiolla tapahtuva toinen osa parodioi näyttelijän esittämiä mykkäelokuvien intohimodraamoja. Juoni antaa vihjeitä Bertinin pyrkimyksistä kehittää itseään näyttelijänä, ja elokuvan kolmas, Mariutesta kertova osa onkin sen draamallisesti ja kuvaukselisesti vahvinta antia. Samalla esitetään kolme naisena olemisen mallia: yläluokan ylellinen ja toimeton elämä, perinteinen patriarkaalinen maalaisyhteisö sekä tietoinen kasvu kohti itsenäisyyttä ja vastuun ottamista. Elokuvan miehet ovat diivaan verrattuna heikkoja tai poissaolevia. Mariute on säilynyt Italian kansallisessa elokuva-arkistossa vuonna 1954 tehtynä mustavalkoisena kopiona. Alkuperäisestä 743 metrin pituudesta on jäljellä 564 metriä. Elokuva on nähtävissä arkiston mykkäelokuvasivustolla. Sen alkuperäisestä asusta antavat käsityksen Torinon elokuvamuseon restauroidut katkelmat. ==Lähteet== ==Aiheesta muualla== * Luokka:Italialaiset mykkäelokuvat Luokka:Vuoden 1918 italialaiset elokuvat
Joonas Rinne

Joonas Juhani Rinne (s. 20. toukokuuta 1995 Karstula) on suomalainen keskimatkojen juoksija. Hän edustaa Saarijärven Pullistusta ja häntä valmentaa Minna Rinne. Rinne pitää hallussaan 1 500 metrin juoksun Suomen ennätystä 3.35,20, jonka hän saavutti vuonna 2024 rikottuaan lähes 52 vuotta vanhan Pekka Vasalan, ja Antti Loikkasen vuonna 1980 sivuaman, ennätyksen. Rinne on voittanut Kalevan kisoissa 1 500 metrillä kultaa vuosina 2017, 2018, 2019, 2020, 2021, 2022, 2023 ja 2024 sekä saavuttanut 800 metrillä kultaa vuosina 2020, 2021, 2022 ja 2024, hopeaa vuonna 2018 sekä pronssia vuosina 2017 ja 2019. Sisäratojen SM-kilpailuissa hän on saavuttanut 1 500 metrillä kultaa vuosina 2017, 2018, 2021, 2022 ja 2023 sekä hopeaa vuosina 2016 ja 2020. 800 metrillä hän on saavuttanut kultaa 2020, 2021, 2022 ja 2023 sekä viisi hopeaa vuosina 2013, 2016, 2017, 2018 ja 2019. Napolin kesäuniversiadeissa 2019 Rinne sijoittui 1 500 metrillä pronssille. Toruńin sisäratojen EM-kilpailuissa 2021 hän karsiutui 1 500 metrin alkuerissä ennätyksellään 3.41,40. Istanbulin sisäratojen EM-kilpailuissa 2023 hän karsiutui 800 metrin välierissä ennätyksellään 1.47,96. Saman vuoden Budapestin MM-kilpailuissa hän karsiutui 800 ja 1 500 metrin alkuerissä. 800 metrillä hän jäi jatkopaikasta 0,17 ja 1 500 metrillä 0,07 sekuntia. Rinne juoksi vuonna 2012 800 metrin silloisen 17-vuotiaiden Suomen ennätyksen 1.51,02. Hän onnistui sivuamaan tätä henkilökohtaista ennätystään vasta vuonna 2016 ja rikkomaan sen vuonna 2017. Rinne toimii AV-alan yrittäjänä. == Henkilökohtaiset ennätykset == ;Ulkoradat *800 m: 1.45,88 (13.6.2023) *1 500 m: 3.35,20 (18.6.2024) (SE) ;Sisäradat *800 m: 1.47,96 (4.3.2023) *1 500 m: 3.39,91 (9.2.2025) == Lähteet == Luokka:Suomalaiset keskimatkojen juoksijat Luokka:Vuonna 1995 syntyneet Luokka:Elävät henkilöt
Dodekanoli

Dodekanoli eli 1-dodekanoli eli n-dodekanoli eli dodekyylialkoholi eli 1-hydroksidodekaani eli lauryylialkoholi on primäärinen suoraketjuinen alkoholi, jossa on kaksitoista hiiliatomia. Yhdiste on palavaa ja se on huoneenlämmössä puhtaana yhdisteenä kiinteää, valkoista kiteistä ainetta ja sulamispisteen yläpuolella väritöntä nestettä, jolla on tunnusomainen kukkainen haju. Dodekanolin molekyylikaava on C12H26O ja rakennekaava CH3(CH2)11OH. Dodekanolin moolimassa on 186,4 g/mol, sulamispiste 24–26 °C, kiehumispiste 250 °C (101,3 kPa:n paineessa), tiheys 0,83 g/cm3 (24 °C:n lämpötilassa), leimahduspiste 121 °C (c.c.), taitekerroin 1,4428 ja CAS-numero 112-53-8. Dodekanoli ei juurikaan liukene veteen, sillä liukoisuus on 0,004 g/l 25 °C:n lämpötilassa eli erittäin huono. Liukenee etanoliin ja dietyylieetteriin. Dodekanolia voidaan valmistaa kookosöljyn sisältämistä rasvahapoista tai niiden estereistä. Dodekanolissa voi esiintyä epäpuhtauksina tetradekanolia ja dekanolia. Altistuminen yhdisteelle voi ärsyttävää ihoa, silmiä ja mahdollisesti hengityselimiä. Aine on erittäin myrkyllistä vesieliöille. Yhdistettä esiintyy myös kukkien tuoksuissa ja semiokemikaalina eliöiden viestinnässä. == Lähteet== == Aiheesta muualla == *1-dodekanolin kansainvälinen kemikaalikortti *PubChem: 1-Dodecanol *Human Metabolome Database (HMDB): Dodecanol *DrugBank: 1-Dodecanol *Kyoto Encyclopedia of Genes and Genomes (KEGG): 1-Dodecanol *ChemBlink: 1-Dodecanol * Dr. Duke's Phytochemical and Ethnobotanical Databases: Dodecanol *Pherobase: Floral Compound – 12OH *Pherobase: Semiochemical – 12OH *Inchem: 1-Dodecanol CAS N°: 112-53-8 (pdf) Luokka:Primääriset alkoholit
Villefranche-sur-Saône

Villefranche-sur-Saône on Ranskan kunta Auvergne-Rhône-Alpesin alueella Rhônen departementin itäosassa. Asukasluku vuonna 2014 oli 36 559Populations légales 2014, Commune de Villefranche-sur-Saône (69264), Institut national de la statistique et des études économiques. Viitattu 1.8.2017.. Noin 35 kilometriä Lyonista pohjoiseen ja nimensä mukaisesti Saône-joen varrella sijaitseva Villefranche-sur-Saône on Beaujolais-viinintuotantoalueen keskuskaupunki. ==Lähteet== ==Aiheesta muualla== Luokka: Rhônen kunnat
Meyzieu

Meyzieu [mezjø] on Ranskan kunta Auvergne-Rhône-Alpesin alueella Rhônen departementin itäosassa. Lyonin itäisellä esikaupunkialueella sijaitsevan kunnan asukasluku vuonna 2014 oli 32 225\. Meyzieun läpi kulkee Lyonista Saint-Exupéryn kansainväliselle lentoasemalle vievä Rhônexpress-rautatie. Lyoniin pääsee Meyzieustä myös T3-raitiovaunulla. ==Aiheesta muualla== Luokka: Rhônen kunnat
Haverhillin rautatieasema

Haverhillin rautatieasema oli rautatieasema Stour Valley Railwayn varrella Haverhillissä, Suffolkissa. Se oli käytössä vuosina 1865–1967. Asema avattiin 1. kesäkuuta 1865. Sen nimeksi muutettiin vuosien 1923–1952 ajaksi Haverhill North erotukseksi Haverhill Southin asemasta. Stour Valley Railwayta ehdotettiin suljettavaksi vuoden 1963 Beechingin leikkauksissa. Lopullinen sulkemispäätös tehtiin vuonna 1965, joskin sulkeminen viivästyi paikallisneuvostojen harkitessa taloudellisen tuen myöntämistä, jotta liikenne jatkuisi. Kustannukset olisivat kuitenkin olleet liian suuret, ja niinpä liikenne linjalla lakkasi 6. maaliskuuta 1967. Haverhillin asema suljettiin samana päivänä. Aseman alue on suurilta osin tuhoutunut. Osa laitureista saattaa kuitenkin olla vielä ehjänä aluskasvillisuuden ja täyttömaan alla. Lisäksi aseman tavaravarasto on käytössä kunnan varikkona. == Lähteet == Luokka:Englannin lakkautetut rautatieliikennepaikat Luokka:Beechingin leikkauksissa suljetut rautatieasemat Luokka:Suffolkin rautatieliikennepaikat
Covers EP Vol. 1

Covers EP Vol. 1 on suomalaislaulaja Tuulin 26. heinäkuuta 2017 julkaisema neljä englanninkielistä cover-kappaletta sisältämä EP. == Kappaleet == == Lähteet == == Aiheesta muualla == * Video Attention-kappaleesta YouTubessa Luokka:Vuoden 2017 EP:t Luokka:Suomalaiset popalbumit
James Cleveland

James Cleveland (1754?–1791) oli Sierra Leonen Banana Islandsin kuningas. ==Varhainen elämä== James Cleveland syntyi Banana Islandsilla William Clevlandille, joka oli englantilais-skotlantilainen ja Ndamballe, joka oli kissin etniseen ryhmään kuulunut nainen. Hänen isänsä oli työskennellyt kauppiaana Royal African Companylle. Hänen laivansa saapui Banana Islandsin satamalle vuonna 1730. William Clevland julisti itsensä kyseisen saaren kuninkaaksi. William Clevland lähetti poikansa Jamesin kouluun Liverpooliin. ==Lähteet== Luokka:Sierraleonelaiset henkilöt Luokka:Kuninkaat Luokka:Vuonna 1754 syntyneet Luokka:Vuonna 1791 kuolleet
Banana Islands

Banana Islands on saariryhmä Yawri Bayn rannikolla Sierra Leonessa. Se koostuu kolmesta saaresta: Dublinista, Rickettsistä ja ainoasta asumattomasta saaresta Mes-Meheux’stä.Banana Island Visit Sierra Leone. Viitattu 30.12.2022 Dublin Islandin leimallinen piirre ovat sen rannat, kun taas Ricketts Islandia hallitsevat metsät. Saariryhmän suurimmat tulot tulevat kalastuksesta ja matkailusta. ==Dublin ja Ricketts== Portugalilaisten merimiesten tiedetään käyneen saarilla 1600-luvulla, ellei aikaisemminkin.James Higbie, History Sierra Leone: A Trip to Banana Island. Sierraleonewra.com January 17.1.2019, päivitetty 7.5.2022 (kirjan Sierra Leone: Inside the War esittelysivusto: tietoa Sierra Leonesta) 1700-luvun lopulla, ja 1800-luvulla saarille asettui vapautettuja orjia, jotka tulivat suurimmaksi osaksi Amerikasta. Suurin osa saarien asukkaista on heidän jälkeläisiään. Orjuuden lakkauttava asetus säädettiin 1807. Dublin- ja Rickettssaarilla asuu yhteensä noin 900 ihmistä. Banana Island Rainbow Tours. Viitattu 30.12.2022 Saariryhmän historialliset nähtävyydet liittyvät siirtomaa-aikaan. Bunce Islandin ja Plantin Islandin ohella se oli orjakaupan keskus.Are you in? (sivua alaspäin). Banana Island. Viitattu 30.12.2022 Nähtävyyksiin kuuluu vuonna 1881 rakennetun anglikaanisen kirkon rauniot lähellä tärkeintä asutuskeskusta Dublinia. Saarilla esiintyy 750 perhoslajia ja useita sademetsien apinalajeja. ==Lähteet== Luokka:Sierra Leonen saaret
Kissi Kaba Keïta

Kissi Kaba Keita oli 1800-luvun kissisoturi ja -päällikkö, joka onnistui saamaan useita kissien alueita valtansa alle ja vastustamaan Ranskan siirtomaavalloitusta vuosien ajan. Kissi Kaba Keïta otti itselleen mandinkanimen todistaakseen olevansa Sundiata Keïtan sukulainen. Luokka:Guinealaiset henkilöt Luokka:Guinean historia Luokka:Sierra Leonen historia Luokka:Syntymävuosi puuttuu Luokka:Kuolinvuosi puuttuu
Mes-Meheux

Mes-Meheux on asumaton saari Sierra Leonessa ja yksi Banana Islandsin saarista. Saari nimettiin ranskalaisen kauppiaan Jean Meheux’n mukaan, joka assimiloitui afrikkalaiseen yhteiskuntaan. Jean Meheux sai temnenaisen kanssa useita lapsia, joista yksi oli John Meheux, joka toimi Sierra Leonen siirtomaan seriffinä. Meheux omisti suuren talon ja mittavia tontteja Kissy Roadilla, Kissy Streetillä sekä Meheux Streetillä, joka on nimetty Jean Meheux’n ja hänen jälkeläisten muistolle. ==Lähteet== Luokka:Sierra Leonen historia Luokka:Sierra Leonen saaret
Rillieux-la-Pape

Rillieux-la-Pape [ʁijø.la.pap] on Ranskan kunta Auvergne-Rhône-Alpesin alueella Rhônen departementin itäosassa. Lyonin koillisella esikaupunkialueella sijaitsevan kunnan asukasluku vuonna 2014 oli 30 529Populations légales 2014: Commune de Rillieux-la-Pape (69286), Insee. Viitattu 31.7.2017.. Kunta oli maatalousvaltainen noin tuhannen asukkaan kylä aina 1960-luvulle, jolloin se alkoi kasvaa nopeasti ja muodostua Lyonin esikaupungiksi. Nyt se on yksi 59:stä Lyonin metropolialueeseen kuuluvasta kunnasta. Rillieux-la-Papessa on kaksi rautatieasemaa, toinen Lyonista Bourg- en-Bresseen johtavan radan ja toinen Lyonista Sveitsin Geneveen johtavan radan varrella. ==Lähteet== ==Aiheesta muualla== Luokka: Rhônen kunnat
Sainte-Foy-lès-Lyon

Sainte-Foy-lès-Lyon on Ranskan kunta Auvergne-Rhône-Alpesin alueella Rhônen departementin itäosassa. Lyonin läntisellä esikaupunkialueella sijaitsevan kunnan asukasluku vuonna 2014 oli 21 848Populations légales 2014, Commune de Sainte-Foy-lès-Lyon (69202). INSEE. Viitattu 31.7.2017. Hieman Lyonia korkeammalla sijaitseva Sainte-Foy on monien teollisuusyritysten, etenkin lääketehtaiden, kotipaikka. Se on yksi 59:stä Lyonin metropolialueeseen kuuluvasta kunnasta. ==Lähteet== ==Aiheesta muualla== Luokka: Rhônen kunnat
Kuivi

Kuivi () on 641 metriä korkea tunturi Suomessa Kevon luonnonpuistossa. Guivi kuuluu Paistunturien tunturiryhmään. Se on Utsjoen ja Kevon luonnonpuiston korkein tunturi. Tunturin huippu on saavutettavissa merkittyä retkeilyreittiä pitkin. Matkaa huipulle tulee Karigasniemen Sulaojalta 40 kilometriäKevo Paistunturit -tunturikartta. Calazo Förlag AB 2017. ISBN 978-91-88335-72-2 ja retkeilyreitin kokonaispituus on 87 kilometriä. ==Lähteet== Luokka:Utsjoen tunturit Luokka:Suomen luonnonnähtävyydet
Aarne Penttinen

Aarne Penttinen (9. huhtikuuta 1918 Sortavalan mlk – 13. heinäkuuta 1981 Kuopio) oli suomalainen liikkeenhoitaja, joka toimi Kuopion läänin vaalipiiristä Suomen Maaseudun Puolueen listalta valittuna kansanedustajana vuosina 1970–1972. Hän toimi myös presidentin valitsijamiehenä vuonna 1968. == Lähteet == * Luokka:Kansanedustajat Luokka:Suomen maaseudun puolueen poliitikot Luokka:Kuopion kaupunginvaltuutetut Luokka:Pohjois-Savon vaalipiiri Luokka:Vuonna 1918 syntyneet Luokka:Vuonna 1981 kuolleet
Antti Isomursu

Antti Arvo Isomursu (26. huhtikuuta 1924 Pudasjärvi – 27. tammikuuta 1991 Pudasjärvi) oli suomalainen metsätalousneuvoja, joka toimi Oulun läänin vaalipiiristä Suomen Maaseudun Puolueen listalta valittuna kansanedustajana vuosina 1970–1972. Hän toimi myös presidentin valitsijamiehenä vuonna 1968. == Lähteet == * Luokka:Kansanedustajat Luokka:Suomen maaseudun puolueen poliitikot Luokka:Pudasjärven kaupunginvaltuutetut Luokka:Oulun vaalipiiri Luokka:Vuonna 1924 syntyneet Luokka:Vuonna 1991 kuolleet
Jeremy Hunt

Jeremy Richard Streynsham Hunt (s. 1. marraskuuta 1966) on brittiläinen konservatiivipuolueen poliitikko. Hän toimi maansa terveysministerinä vuodesta 2012 vuoteen 2018 asti, kunnes hänet nimitettiin ulkoministeriksi 9. heinäkuuta 2018.About Jeremy jeremyhunt.org. Jeremy Huntin kotisivut. Viitattu 31.7.2017.The Rt Hon Jeremy Hunt MP gov.uk. Britannian hallitus. Viitattu 31.7.2017. Hän pyrki puolueensa puheenjohtajaksi vuoden 2019 puheenjohtajavaalissa. ==Elämä ja ura== Hunt opiskeli Oxfordin yliopistossa politiikkaa, filosofiaa ja taloustiedettä. Ennen parlamenttiuraansa hän perusti koulutusalan yrityksen nimeltä Hotcourses, jonka hän vuonna 2017 myi tienaten tuolloin yli 14 miljoonaa puntaa.Hunt makes millions from sale of Hotcourses BBC. 16.1.2017. Viitattu 31.7.2017. Lisäksi hän perusti afrikkalaisia aids-orpoja auttavan hyväntekeväisyysjärjestön. Hunt valittiin alahuoneeseen Lounais-Surreyn vaalipiiristä ensimmäistä kertaa vuonna 2005 ja uudelleen vuosina 2010, 2015 ja 2017. Hän palveli varjohallituksessa vammaisasiainministerinä vuosina 2005-2007 ja kulttuuri-, media- ja urheiluministerinä vuosina 2007-2010. Konservatiivien päästyä hallitusvaltaan Hunt palveli David Cameronin hallituksessa ensin kulttuuri-, olympialais-, media- ja urheiluministerinä vuosina 2010-2012 ja sitten terveysministerinä vuodesta 2012 lähtien. Hunt kirjoitti pääsiäisenä 2019 neljäkymmentä kirjettä vainotuille kristityille ja heidän tukijoilleen ympäri maailman. Kirjeissään hän toteaa, että uskonnonvapaus on ihmisoikeus, ja siksi Ison-Britannian on tehtävä kaikkensa kristittyjen vainojen lopettamiseksi. Open Doors -avustusjärjestö on kiittänyt Huntia vainottujen kristittyjen muistamisesta. Hunt on Privy Council -neuvoston jäsen.Privy Counsellors Privy Council. Viitattu 31.7.2017. Hän on naimisissa ja hänellä on kolme lasta. ==Lähteet== ==Aiheesta muualla== * Kotisivut luokka:Yhdistyneen kuningaskunnan konservatiivipuolueen poliitikot Luokka:Yhdistyneen kuningaskunnan alahuoneen jäsenet Luokka:Yhdistyneen kuningaskunnan valtiovarainministerit Luokka:Yhdistyneen kuningaskunnan ulkoministerit Luokka:Yhdistyneen kuningaskunnan terveysministerit luokka:Vuonna 1966 syntyneet luokka:Elävät henkilöt
Marcos Siebert

Marcos Siebert (s. 16. maaliskuuta 1996 Mar del Plata) on argentiinalainen autourheilija. == Ura == Siebert on vuoden 2016 Italian Formula 4 -sarjan mestari. Kaudella 2017 hän kilpaili GP3-sarjassa Campos Racing -tallissa. Kausilla 2022-2023 hän ajaa European Le Mans Series ja Asian Le Mans Series -sarjoissa LMP3-luokassa. == GP3 -tulokset == Kausi Talli 1 2 3 4 5 6 7 8 9 10 11 12 13 14 15 16 Pisteet Sijoitus 2017 Campos Racing ESP FEA 10 ESP SPR 16 AUT FEA 12 AUT SPR 10 GBR FEA 12 GBR SPR 10 HUN FEA 11 HUN SPR 9 BEL FEA Kesk. BEL SPR Kesk. ITA FEA 4 ITA SPR C JER FEA 18 JER SPR 17 ABU FEA Kesk. ABU SPR Kesk. 14 16. == Lähteet == Luokka:Argentiinalaiset autourheilijat Luokka:GP3-kuljettajat Luokka:Vuonna 1996 syntyneet Luokka:Elävät henkilöt